[bookmark: _Hlk129782540]Na temelju članka 19. stavak (1) i članka 20., a u svezi sa člankom 31. stavak (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine, na zahtjev Ministarstva financija i trezora Bosne i Hercegovine, raspisuje

za popunu radnih mjesta državnih službenika
u Ministarstvu financija i trezora Bosne i Hercegovine

POVJERENSTVO I
[bookmark: _Hlk132111051]1/01 Viši stručni suradnik za analizu, planiranje i financijsko-računovodstvene poslove
1/02 Viši stručni suradnik za Dokument okvirnog proračuna (DOP)
1/03 Stručni savjetnik za analize
[bookmark: _Hlk234927412]1/04 Viši stručni suradnik za izvještavanje
1/05 Viši stručni suradnik za multilateralne aranžmane
1/06 Viši stručni suradnik za aranžmane sa europskim financijskim institucijama i Japanskom agencijom za međunarodnu suradnju (JICA) 

POVJERENSTVO II

SEKTOR ZA PRAVNE, KADROVSKE, OPĆE I FINANCIJSKE POSLOVE 
Odsjek za financijsko-računovodstvene poslove

1/01 Viši stručni suradnik za analizu, planiranje i financijsko-računovodstvene poslove
Opis poslova i radnih zadataka: Analizira i objedinjuje podatke za izradu godišnjih, kvartalnih i mjesečnih planova proračuna, evidentira i prati realizaciju proračuna Ministarstva u skladu sa odobrenim aproprijacijama i mjesečnim kvotama, kontrolira dokumentaciju za izvršavanje obveza po svim vrstama ugovora sa fizičkim osobama i unosi u ISFU, kontrolira dokumentaciju za izvršavanje obveza prema dobavljačima i unosi u ISFU, kontrolira mjesečnu potrošnju po određenim stavkama za sve organizacijske jedinice, komunicira sa dobavljačima i obavještava neposrednog šefa o stanju potrošnje, prima i evidentira račune u pomoćnim financijskim knjigama, kontrolira vjerodostojnost i ispravnost dokumenata, izrađuje analize i financijske planove, vodi osnovne poslovne knjige, Glavnu knjigu i dnevnik i pomoćnu knjigu osnovnih sredstava i sitnog inventara, sudjeluje u izradi Dokumenta okvirnog proračuna, godišnjeg proračuna i Dokumenta programskog proračuna, sudjeluje u izradi završnog računa i povremenih financijskih izvješća, prati propise iz područja računovodstva i stara se o njihovoj primjeni, pruža odgovarajuću stručnu pomoć samostalnim referentima za financije i računovodstvo, kao i druge poslove po nalogu šefa Odsjeka. Za svoj rad odgovara šefu Odsjeka, kome podnosi izvješće o radu.
Posebni uvjeti: VSS - ekonomski fakultet, VII. stupanj ili ekvivalent Bolonjskog sustava sa ostvarenih 180, odnosno 240 ECTS bodova; 2 godine radnog iskustva u struci; položen stručni upravni ispit; poznavanje engleskog jezika; poznavanje rada na računalu.
Status: državni službenik – viši stručni suradnik.
Broj izvršitelja: jedan (1)
Mjesto rada: Sarajevo


SEKTOR ZA PRORAČUN INSTITUCIJA BiH
Odsjek za pripremu proračuna institucija BiH

1/02 Viši stručni suradnik za Dokument okvirnog proračuna (DOP)
Opis poslova i radnih zadataka: Razmatra, kontrolira i usuglašava zahtjeve dostavljene od strane dodijeljenih proračunskih korisnika po Instrukciji broj: 1, uključujući i evidentiranje podataka u Informacijski sustav za planiranje i upravljanje proračunom institucija BiH (BPMIS); sudjeluje u sačinjavanju preliminarne procjene rashoda dodijeljenih proračunskih korisnika u narednom trogodišnjem razdoblju za potrebe Savjetodavne skupine Fiskalnog vijeća BiH s ciljem pripreme Globalnog okvira fiskalne bilance i politika u BiH za naredno trogodišnje razdoblje ; sudjeluje u davanju preporuka o srednjoročnim i godišnjim gornjim granicama rashoda i proračunskim parametrima sukladno proračunskim i makroekonomskim prioritetima i parametrima koje trebaju odobriti Vijeće ministara BiH i Fiskalno vijeće BiH, a na osnovi detaljne analize podataka koje korisnici dostavljaju u okviru Proračunske instrukcije br. 1; surađuje sa dodijeljenim proračunskim korisnicima na poboljšanju postupaka pripreme, planiranja i sačinjavanja nacrta proračuna, sudjeluje u sačinjavanju smjernica za planiranje DOP-a; analizira zahtjeve za: prestruktuiranje rashoda, proračunsku pričuvu, namjensku strukturu kapitalnih ulaganja (davanje suglasnosti ) te analizira operativne planove u dijelu rasporeda proračuna po analitičkim kontima prema odobrenom proračunu, kao i druge aktivnosti vezane za izvršenje proračuna dodijeljenih proračunskih korisnika; razmatra, kontrolira , usuglašava i analizira zahtjeve dodijeljenih proračunskih korisnika po Instrukciji broj: 2., uključujući i evidentiranje podataka u Informacijski sustav za planiranje i upravljanje proračunom institucija BiH (BPMIS); sudjeluje u sačinjavanju nacrta Dokumenta okvirnog proračuna institucija BiH. Obavlja i druge poslove po nalogu šefa Odsjeka. Za svoj rad odgovara šefu Odsjeka kome podnosi izvješće o radu.
Posebni uvjeti: VSS – ekonomski fakultet, VII. stupanj ili ekvivalent Bolonjskog sustava sa ostvarenih 180, odnosno 240 ECTS bodova; najmanje 2 godine radnog iskustva u struci; poznavanje engleskog jezika; položen stručni upravni ispit; poznavanje rada na računalu.
Status: državni službenik – viši stručni suradnik.
Broj izvršitelja: jedan (1)
Mjesto rada: Sarajevo


Odsjek za analize planiranja i izvršenja proračuna proračunskih korisnika

1/03 Stručni savjetnik za analize
Opis poslova i radnih zadataka: Analizira preglede prioriteta proračunskih korisnika za potrebe sačinjavanja Dokumenta okvirnog proračuna institucija BiH, utvrđuje i daje prijedloge gornjih granica rashoda za dodjeljeni portfolio korisnika; sačinjava preliminarne projekcije rashoda za naredno trogodišnje razdoblje za potrebe Savjetodavne skupine Fiskalnog vijeća BiH s ciljem sačinjavanja Globalnog okvira fiskalne bilance i politika u BiH, priprema analize godišnje izvješća o izvršenju proračuna dodijeljenih proračunskih korisnika; objedinjuje sve poslove analitičke procjene proračunskih korisnika; priprema informativne, analitičke i druge materijale za potrebe analize planiranja i izvršenja proračunskih korisnika; analizira proračunske zahtjeve za dodjelu sredstava iz proračuna po Instrukciji broj 2., provodi savjetovanja i rasprave sa proračunskim korisnicima i predlaže preliminarne nacrte proračuna za dodjeljeni portfolio proračunskih korisnika sa prijedlogom mjera za unaprjeđenje procesa pripreme godišnjeg proračuna; priprema analize zahtjeva proračunskih korisnika u postupku odlučivanja po zahtjevima za restrukturiranje proračuna, namjensku strukturu i izmjenu namjenske strukture kapitalnih izdataka, što uključuje i davanje suglasnosti na iste, vrši analize operativnih planova u dijelu rasporeda rashoda po analitičkim kategorijama prema odobrenom proračunu, kao i obavljanje drugih aktivnosti vezano za izvršenje proračuna sa mjerama za unaprjeđenje, priprema analize, daje preporuke, primjedbe, sugestije, vrši formalnu verifikaciju obrazaca za procjenu fiskalnih utjecaja propisa i drugih akata koje dostavljaju proračunski korisnici radi pribavljanja mišljenja Ministarstva financija i trezora BiH, te provodi suštinsku provjeru procjene fiskalnih utjecaja propisa i drugih akata i daje mišljenja i odgovora na zahtjeve dodijeljenih proračunskih korisnika po osnovi proračunske pričuve , višegodišnjih kapitalnih ulaganja, akata koji imaju financijske implikacije na proračun institucija BiH i drugih upita proračunskih korisnika; sačinjava preliminarne procjene izvršenja rashoda proračunskih korisnika; obavlja i druge poslove po nalogu šefa Odsjeka. Za svoj rad odgovara šefu Odsjeka kome podnosi izvješće o radu.
Posebni uvjeti: VSS – ekonomski fakultet, VII. stupanj ili ekvivalent Bolonjskog sustava sa ostvarenih 180, odnosno 240 ECTS bodova; najmanje 3 godine radnog iskustva u struci; poznavanje engleskog jezika; položen stručni upravni ispit; poznavanje rada na računalu.
Status: državni službenik – stručni savjetnik.
Broj izvršitelja: jedan (1)
Mjesto rada: Sarajevo


Odsjek za kontrolu izvršenja proračuna i izvještavanje

1/04 Viši stručni suradnik za izvještavanje
Opis poslova i radnih zadataka: Sudjeluje u pripremi izvješća i skupnih analiza o izvršenju proračuna institucija BiH (tromjesečne, polugodišnje, devetomjesečne i godišnja izvješća), sudjeluje u izradi potrebnih mišljenja i uputstava proračunskim korisnicima za sastavljanje financijskih izvješća, kontrolira financijska izvješća proračunskih korisnika o izvršenju proračuna uz nadzor šefa Odsjeka, usuglašava dostavljena financijska izvješća proračunskih korisnika o izvršenju proračuna sa godišnjim planovima rashoda i programa posebne namjene, prati izvršenje proračuna proračunskih korisnika i predlaže poduzimanje odgovarajućih rješenja i mjera u skladu sa propisima, sudjeluje u kontroli izvješća o izvršenju proračuna, dužan je provoditi sve aktivnosti u vezi provedbe Strategije o reformi upravljanja javnim financijama. Obavlja i druge poslove koje mu odredi rukovoditelj Odsjeka. Za svoj rad odgovara šefu Odsjeka kome podnosi izvješće o radu.
Posebni uvjeti: VSS – ekonomski fakultet, VII. stupanj ili ekvivalent Bolonjskog sustava sa ostvarenih 180, odnosno 240 ECTS bodova; najmanje 2 godine radnog iskustva u struci; poznavanje engleskog jezika; položen stručni upravni ispit; poznavanje rada na računalu.
Status: državni službenik – viši stručni suradnik.
Broj izvršitelja: jedan (1)
Mjesto rada: Sarajevo


[bookmark: _Hlk239929528]SEKTOR ZA ODNOSE SA FINANCIJSKIM INSTITUCIJAMA
Odsjek za financijske aranžmane sa međunarodnim financijskim institucijama

1/05 Viši stručni suradnik za multilateralne aranžmane
Opis poslova i radnih zadataka: Sudjeluje u pripremi financijskih aranžmana, surađuje sa: UNDP, WB, MMF i drugim financijskim institucijama, entitetskim strukturama u okviru pitanja prilagođavanja ekonomske strukture i ekonomskih reformi u BiH; izrađuje planove rada i izrađuje analize iz nadležnosti Odsjeka; obavlja aktivnosti vezano za informativno-tehničku potporu guvernerima BiH, te sudjeluje u pripremi ugovora, pravnih akata i mišljenja Ministarstvima s ciljem izvršenja obveza prema međunarodnim i domaćim financijskim institucijama; sudjeluje u pregovorima sa međunarodnim financijskim institucijama o ekonomskim programima u BiH radi sklapanja aranžmana, implementacije strategije ekonomskog razvoja; vodi evidenciju imovine i obveza BiH po osnovi članstva u međunarodnim financijskim institucijama, analizira i ocjenjuje podobnost uvjeta za stjecanje članstva BiH u međunarodnim financijskim institucijama; prati izvršenje međunarodnih aranžmana i supsidijarnih ugovora i vodi evidenciju u vezi s istim. Obavlja i druge poslove po nalogu šefa Odsjeka. Za svoj rad odgovara šefu Odsjeka kome podnosi izvješće o radu.
Posebni uvjeti: VSS – ekonomski fakultet, VII. stupanj ili ekvivalent Bolonjskog sustava sa ostvarenih 180, odnosno 240 ECTS bodova; najmanje 2 godine radnog iskustva u struci; poznavanje engleskog jezika; položen stručni upravni ispit; poznavanje rada na računalu.
Status: državni službenik – viši stručni suradnik.
Broj izvršitelja: jedan (1)
Mjesto rada: Sarajevo


Odsjek za operativnu realizaciju financijskih aranžmana

1/06 Viši stručni suradnik za aranžmane sa europskim financijskim institucijama i Japanskom agencijom za međunarodnu suradnju (JICA)
Opis poslova i radnih zadataka: Provodi materijalnu i formalnu kontrolu financijskih naloga i prati korištenje financijskih izvora sa planiranim i ostvarenim troškovima projekata za koji su izvori namijenjeni, prati i inicira rokove raspoloživosti izvora financiranja sa elementima plana troškova projekata i sudjeluje u pripremi prijedloga financijskih ugovora; osigurava cjelovit sustav evidencije financijskih plasmana po kreditima i grantovima odobrenih BiH od strane europskih financijskih institucija (EBRD i EIB) i JICA i Vlade Japana; sudjeluje u pripremi informacija za potrebe nadležnih organa, ostvaruje suradnju sa državnim i entitetskim ministarstvima, jedinicama za implementaciju projekata u FBIH, RS i BiH te vrši financijsko praćenje realizacije razvojnih projekata, projekata obnove i rekonstrukcije i surađuje sa europskim financijskim institucijama kao i sa JICA-om; ostvaruje suradnju sa komercijalnim bankama u zemlji i inozemstvu u postupku implementacije odobrenih financijskih izvora; sudjeluje u izradu godišnjeg, polugodišnjeg i kvartalnih programa rada i izvješća o radu Sektora te vrši poslove otvaranja specijalnih i kamatnih računa u postupku implementacije financijskih izvora u skladu sa procedurama europskih financijskih institucija i JICA-e, vrši nadzor prometa na njima i vodi evidenciju promjena na tim računima, prati korištenje financijskih izvora iz kojih se financiraju projekti u BiH. Obavlja i druge poslove po nalogu šefa Odsjeka. Za svoj rad odgovara šefu Odsjeka kome podnosi izvješće o radu.
Posebni uvjeti: VSS – ekonomski fakultet, VII. stupanj ili ekvivalent Bolonjskog sustava sa ostvarenih 180, odnosno 240 ECTS bodova; najmanje 2 godine radnog iskustva u struci; poznavanje engleskog jezika; položen stručni upravni ispit; poznavanje rada na računalu. 
Status: državni službenik – viši stručni suradnik.
Broj izvršitelja: jedan (1)
Mjesto rada: Sarajevo


SEKTOR ZA JAVNI DUG
Odsjek baze podataka za javni dug

1/07 Viši stručni suradnik za ažuriranje baze podataka javnog duga
Opis poslova i radnih zadataka: Unosi u sustav (baza) podatke o vanjskom dugu BiH i održava, ažurira i izvještava o podacima vanjske zaduženosti BiH; prima zahtjeve za plaćanje od ino-kreditora, kontrolira ih i alocira ih na supsidijarne dužnike, sačinjava obavijesti o dospijeću; ažurira podatke o tekućem statusu ino-kredita i obveza ; vrši konfirmaciju ino-obveza ; sudjeluje u izradi zakonskih i podzakonskih akata iz djelokruga rada i vrši projekcije servisa vanjskog duga i priprema godišnju projekciju servisa vanjskog duga u svrhu izrade državnog proračuna, Sudjeluje u pripremi propisa i drugih akata iz područja javnog zaduženja te sudjeluje u pripremi raznih informacija i izvješća iz nadležnosti Odsjeka i Sektora te sudjeluje u uspostavi i održavanju procedure za prikupljanje i razmjenu informacija. Obavlja i druge poslove po nalogu šefa Odsjeka. Za svoj rad odgovara šefu Odsjeka kome podnosi izvješće o radu.
Posebni uvjeti: VSS – ekonomski fakultet, VII. stupanj ili ekvivalent Bolonjskog sustava sa ostvarenih 180, odnosno 240 ECTS bodova; najmanje 2 godine radnog iskustva u struci; poznavanje engleskog jezika; položen stručni upravni ispit; poznavanje rada na računalu.
Status: državni službenik – viši stručni suradnik.
Broj izvršitelja: jedan (1)
Mjesto rada: Sarajevo


SEKTOR ZA TREZORSKO POSLOVANJE
Odsjek za upravljanje informacijskim sustavom

1/08 Stručni savjetnik za administriranje bazama podataka
Opis poslova i radnih zadataka: Izrađuje i razvija plan načina smještanja i zaštite podataka (system storage) za trenutne potrebe sustava i planiranje potrebnog mjesta za smještanje podataka u budućnosti, planira i razvija zaštite od upada neovlaštenih lica u baze Ministarstva, pravi procedure za tekuće poslove u vezi sa radom baza podataka iz svoje domene, osigurava baze podataka putem monitoring pristupa korisnika bazi podataka,osigurava sigurnosnu kopiju (backup) i povrat (recovery) baze podataka i okruženja operativnog sustava, planira, dokumentira i izvještava o izmjenama na bazi podataka, pri čemu se treba voditi računa o minimalnom utjecaju tih izmjena na rad krajnjih korisnika, nadgleda baze podataka (monitoring) i podešava performance (performance tuning ), osigurava integritet podataka i sigurnost softvera baze podataka, nadgleda (monitoring) i administrira serverske diskove kao i druge poslove po nalogu šefa Odsjeka. Za svoj rad odgovara šefu Odsjeka kome podnosi izvješće o radu.
Posebni uvjeti: VSS – ekonomski fakultet, elektrotehnički ili prirodno matematički fakultet VII. stupanj, ili ekvivalent Bolonjskog sustava sa ostvarenih 180 odnosno 240 ECTS bodova; najmanje 3 godine radnog iskustva; položen stručni upravni ispit; poznavanje engleskog jezika; poznavanje rada na računalu.
Status: državni službenik – stručni savjetnik.
Broj izvršitelja: jedan (1)
Mjesto rada: Sarajevo


SEKTOR ZA FINANCIRANJE PROGRAMA I PROJEKATA EU (CJFU)
Odsjek za financije i računovodstvo programa i projekata EU

1/09 Šef Odsjeka za financije i računovodstvo programa i projekata EU
Opis poslova i radnih zadataka: Šef Odsjeka za financije i računovodstvo programa i projektima IPA koordinira rad Odsjeka i odgovoran je za organiziranje i obavljanje poslova iz nadležnosti Odsjeka, raspoređuje poslove na državne službenike i zaposlenike i daje bliže upute o načinu obavljanja tih poslova, osigurava pravovremeno, zakonito i pravilno obavljanje svih poslova iz nadležnosti Odsjeka, redovito usmeno ili pismeno upoznaje pomoćnika ministra o stanju obavljanja poslova iz svoje nadležnosti, problemima koji postoje u obavljanju tih poslova predlažući mjere za njihovo rješavanje, postupa prema nalozima pomoćnika ministra i obavlja najsloženije poslove iz nadležnosti Odsjeka, kao i druge poslove po nalogu pomoćnika ministra. Odgovoran je za korištenje financijskih, materijalnih i ljudskih potencijala dodijeljenih Odsjeku.
Posebni uvjeti: VSS – ekonomski fakultet, VII. stupanj ili ekvivalent Bolonjskog sustava sa ostvarenih 180, odnosno 240 ECTS bodova; 4 godina radnog iskustva u struci; položen stručni upravni ispit; poznavanje engleskog jezika; poznavanje rada na računalu.
Status: državni službenik – šef unutarnje organizacijske jedinice.
Broj izvršitelja: jedan (1)
Mjesto rada: Sarajevo


1/10 Viši stručni suradnik za financije i računovodstvo programa i projekata EU
Opis poslova i radnih zadataka: U sustavu neizravnog upravljanja programima i projektima IPA priprema i kontrolira ispravnost dokumentacije koja je predmet unosa u poseban računovodstveni program,vrši knjiženja svih transakcija nastalih u projektu prema kontnom planu, kontrolira knjiženje prihoda i rashoda, vrši knjigovodstveno obrađivanje pasive, troškova i plaćanja po projektima, izvršava bankarske naloge i poravnanje bankarskih računa, odobrava plaćanje faktura, sudjeluje u izradi izvješća o računovodstvenom stanju projekata, priprema periodična izvješća o potrošnji i deklaracije o troškovima, pohranjuje informacije o nepravilno izvršenim plaćanjima, vodi evidencije dužnika,u funkciji prve razine kontrole troškova obavlja poslove kontrolora troškova za projekte partnera iz BIH za koje ga zaduži rukovoditelj odsjeka,vrši kontrolu administrativne, tehničke i financijske ispravnosti financijskog izvješća i pripadajuće dokumentacije i priprema Izjavu o odobrenim troškovima za izdavanje,vrši i kontrolu stanja na licu mjesta u skladu sa utvrđenim planom posjeta, kao i druge poslove po nalogu šefa Odsjeka. Zadužuje ga pomoćnik ministra u skladu sa člankom 4. stavak (1) Odluke o uspostavi sustava kontrole za programe teritorijalne suradnje („Sluzbeni glasnik BiH“, broj 55/16). Za svoj rad odgovara šefu Odsjeka, kome podnosi izvješće o radu.
Posebni uvjeti: VSS – ekonomski fakultet, VII. stupanj ili ekvivalent Bolonjskog sustava sa ostvarenih 180, odnosno 240 ECTS bodova; 2 godina radnog iskustva u struci; položen stručni upravni ispit; poznavanje engleskog jezika; poznavanje rada na računalu.
Status: državni službenik – viši stručni suradnik.
Broj izvršitelja: jedan (1)
Mjesto rada: Sarajevo


Na ovaj natječaj mogu se prijaviti samo osobe zaposlene kao državni službenici u Ministarstvu financija i trezora Bosne i Hercegovine.

Napomena za kandidate: 
· Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog natječaja, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21). Više informacija o natječajnim procedurama dostupno je na www.ads.gov.ba u dijelu „Zapošljavanje/Vrste natječajnih procedura“.
· Za provođenje natječajne procedure po ovom natječaju formirat će se dva: (2) Povjerenstva za izbor, i to:
· Povjerenstvo I za izbor državnih službenika za radna mjesta označena brojevima 1/01, 1/02, 1/03, 1/04, 1/05, 1/06
· Povjerenstvo II za izbor državnih službenika za radna mjesta označena brojevima 1/07, 1/08, 1/09, 1/10
Kandidat koji se želi prijaviti na više radnih mjesta koja su u nadležnosti jednog povjerenstva za izbor dostavlja jednu prijavu na kojoj označava pozicije na koje se želi prijaviti s ostalom traženom dokumentacijom, kako je navedeno u tekstu natječaja. Ukoliko se kandidat želi prijaviti na više radnih mjesta koja su u nadležnosti različitih povjerenstava, onda dostavlja odvojene prijave za radna mjesta po pojedinim povjerenstvima, a uz svaku prijavu dostavlja se ovjeren preslik tražene dokumentacije za svako povjerenstvo za izbor odvojeno, u protivnom se njihove prijave neće smatrati urednim.
· Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua. 
· Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH. 
· Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
· Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti. 

Priprema dokumentacije:
Skreće se pažnja kandidatima da su potrebnu dokumentaciju na natječaj dužni dostaviti sukladno Pravilniku o karakteru i sadržaju javnog natječaja, načinu sprovođenja intervjua i obrascima za sprovođenje intervjua, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.
S svezi s tim, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/Napomena za kandidate/Stop greškama u prijavama!“, te posebice odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

Potrebni dokumenti:
I Ovjereni preslici: 
· sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
· dodatka diplome za kandidate koji su visoka naobrazba stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopće izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
· uvjerenja o državljanstvu (ne starije od 6 mjeseci od dana izdavanja od strane nadležnog organa); 
· uvjerenja o položenom stručnom upravnom odnosno javnom ispitu;
· potvrde ili uvjerenja kao dokaza o traženoj vrsti radnog iskustva;
· dokaza o traženoj razini znanja stranog jezika;
· dokaza o traženoj razini znanja rada na računalu.

II Vlastoručno potpisan: 
1. popunjen obrazac Agencije za državnu službu BiH: isti možete preuzeti na web stranici Agencije: www.ads.gov.ba. Napominjemo da potpisan i popunjen obrazac ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Sve tražene dokumente treba dostaviti najkasnije do 23.09.2026. godine putem poštanske službe preporučenom pošiljkom na adresu: 

[bookmark: _Hlk126928288][bookmark: _Hlk118716499][bookmark: _Hlk118715968]Ministarstvo financija i trezora BiH
[bookmark: _Hlk126928296]„Interni natječaj za popunu radnih mjesta državnih službenika u Ministarstvu financija i trezora BiH“
[bookmark: _Hlk126928302]Trg BiH broj 1, 71000 Sarajevo

Ispunjavanje uvjeta utvrđenih ovim natječajem računa se sa danom predavanja prijave.
Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.

